text: Natiq Mirhüseynov 2015-ci ildə Səfərbərlik və Hərbi Xidmətə Çağırış üzrə Dövlət Xidmətinin Lerik rayon şöbəsi tərəfindən hərbi xidmətə çağırılmışdır. Çağırışa əsasən Azərbaycan Hərbi Hava Qüvvələrinin sıralarında, Bakı şəhərində yerləşən "N" saylı hərbi hissələrdən birində müddətli həqiqi hərbi xidmət qulluqçusu olaraq xidmət etmişdir. Hərbi xidmət zamanı dəfələrlə hərbi hissə rəhbərliyi tərəfindən ailəsinə təşəkkür məktubları göndərilmişdir. 2017-ci ildə Natiq Mirhüseynov hərbi xidmətini başa vuraraq mülki fəaliyyətinə geri dönmüşdür.